Ընդունենք մի րոպե, որ այդ կարծիքը անպայման ճիշտ է. բայց ի՞նչպես հաշտվել այն մտքի հետ, որ նույնիսկ մեր սակավաթիվ դրամատերերն անգամ, նյութական միջոց ունենալով ամենահանդուգն ձեռնարկություններ սկսելու, մինչև այսօր ռուսաց զորքերի համար օղի կամ հաց մատակարարելու կապալառություններից հեռու չեն տարածել իրանց ընդունակությունները, եթե ի նկատի չառնենք նավթային արդյունաբերությունը, որ ունի յուր բացառիկ պայմանները և որի մասին կխոսենք մեր հետագա հոդվածներում: